  Виталий Пронин Шутэтскон нуналъёсы шаерамы уно шудтэм учыръёс пусъемын.27-тӥ июле ӝыт, 9 час котырын, Кияса ёросысь Санниково гуртын ВАЗ-21072 машина Зелёная урамысь корка борды шуккиськиз. 36 аресъем воргорон ӧз вормы рульзэ, интыяз кулӥз.Со нуналэ ик нуназе котырын Сарапул ёросысь Костино гурт вӧзын шуккиськизы «ВАЗ 2107» но «Лада Гранта» машинаос. Эмъясьёс юрттӥзы 3 муртлы.Эшшо одӥгез авария луиз толон ӝыт, 28-тӥ июле, Можга ёросын. Можга – Бемыж сюреслэн 10-тӥ иськемаз берыктӥськиз «Мазда». Солэн водителез ӧз вормы рульзэ. 1 адями сӧсырмиз.Удмуртиысь 49 туристъёсын автобус башкир трасса вылын аварие сюриз. Башкортостанысь МВД-лэн управлениез ивортэмъя, отын быриз 3 адями. Шудтэм учыр луиз туннэ ӵукна, 7 час котырын, Бураево-Старо-Балтачево-Куеда сюреслэн 13-тӥ иськемаз. Тодмо луиз: «девяткалэн» руль сьӧраз пукись 26 аресъем пиосмурт сюрес урдсын сылӥсь КамАЗ вылэ пыриз. Шуккиськыса машина пезьдӥз но, пумитаз лыктӥсь автобус улэ вуиз. «Сканиын» Соль-Илецке Удмуртиысь 49 туристъёс мынӥзы, соос пӧлын сӧсырмемъёс ӧвӧл. Авариын быризы «девяткаысь» 28 аресъем нылкышно, солэн 2 аресъем пиез но тодмотэм пиосмурт. Машиналэн водителез, Татышлы ёросысь егит воргорон, больницае келямын.Удмурт Элькунысь МВД алэ: сюрес вылын чаклаське, мукетъёслы но, асьтэлы но кышкытлык эн кылдытэ.Туспуктэмез: vdtp.ru Теги: авария шудтэмучыр  